钦定古今图书集成/明伦汇编/氏族典/第473卷 > 《廖用贤尚友录》 > 蒯恩
## 钦定古今图书集成/明伦汇编/氏族典/第473卷 > 《廖用贤尚友录》 > 蒯恩

按《宋书蒯恩传》，“恩字道恩，兰陵承人也。高祖征孙恩，
县差为征民，充乙士，使伐马刍。恩尝叹曰：‘大丈夫弯
弓三石，奈何充马士’？高祖闻之，即给器仗。恩大喜，自
征妖贼，常为先登，多斩首级。从平京城，进定京邑，以
宁远将军遂平江陵。义熙二年，贼张坚据应城反，恩
击破之，封都乡侯，迁龙骧将军，兰陵太守。平成都，擢”
为行参军，改封北至县五等男。恩自从征讨，每有危
急，辄率先诸将，常陷坚破阵，不避艰险，凡百馀战，身
被重疮。高祖录其前后功劳，封新宁县男。高祖世子
为征卤将军，恩以大府佐领中兵参军，随府转中兵
参军。高祖北伐，留恩侍卫世子。迁谘议参军，转辅国
将军、淮陵太守。世子开府，又为从事中郎，转司马。入
关迎桂阳公义真。义真还至青埿，为《佛佛》所追，恩断后，力战连日，义贞前军奔散，恩军人亦尽为所执。死。
子国才嗣。国才卒，子慧度嗣。慧度卒，无子，国除。